Sur Editur, F'ġurnal indipendenti ta' kuljum, deher ilment ta' resident dwar xogħol ta' skavar fi Triq Sant'Elena f'Tas-Sliema. L-ilment kien ukoll dwar l-Għassa tal-Pulizija tal-lokalità. Mingħajr ma' nidħol wisq fil-merti, jew nuqqas tagħhom, għaliex l-iskavar fis-6.00am jikser il-paċi pubblika u kellu jitrażżan minn dawk responsabbli mill-bon ordni – għalhekk f'Għassa jkun hemm uffiċjali 24 siegħa kuljum is-sena kollha, u mhux biex jibqgħu komdi ġewwa jieħdu l-kafè, xi ħin fuq il-kompjuter u forsi wkoll xi ftit mistrieħ ladarba ħdejhom m'hemmx mostri mekkanizzati jqattgħu il-blat. Tajjeb li l-Kunsill u l-kunsilliera jitkellmu dwar it-torrijiet, imma l-ilmenti tar-residenti għandhom jagħtu kashom ukoll. Mhux biss huwa inutli li uffiċjal għoli fit-turiżmu, f'seminar dan l-aħħar, stqarr li t-turiżmu jeħtieġ il-goodwill tar-residenti, meta mbagħad iħalli faxex kbar minnhom mhux koperti. Pereżempju, f'avviż ippubblikat fir-rivista Sliema Arts Festival mill-Kunsill Lokali, għall-attività tal-15, 16 u 17 ta' Lulju, Triq Sant'Elena f'Tas-Sliema mhix imsemmija bħala waħda mit-toroq fejn m'għandux isir skavar fiha! F'lista maħruġa mill-Awtorità tal-Ippjanar, l-Awtorità Maltija tat-Turiżmu, il-Ministeru tat-Trasport u Infrastruttura, u l-uffiċċju tar-regolament tal-bini, tliet entitajiet jinjoraw il-Lazy Corner! Se titnaqqsilhom lira mill-baġit li jmiss? Għalhekk eliminaw jew daħlu l-MPs tad-distrett, naħa tal-amministrazzjoni, biex jibqgħu b'fommhom mitbuq? JO-JO, IL-BALLUTA